2 vingacan 1:1-13 


gemati a Cemas tua kana nemanemanga. 


ka patagil a Cemas a gemati tua kalevelevan katua 
1 kacauan, 2a i kacauan namaqaluvu saka nekanan nu 
nemanema. a inu tu nazuanga tua kacauan lavek sakamaya, 
a namiseleman a neka nu telar; lakua a kate piculan a 
Vavak nua Cemas 1 taivavaw tua zalum a palavalavak. 3“ula 
izua a telar!” kaya Cemas a qivu, izuanga a telar. 4paka 
nanguaq a Cemas tua telar, sa peneti a papartimali a telar 
katua selemanan. 5a telar pinaka muqadadaw, a selemanan 
pinaka qezemezemet. cemalivat a qezemezemet, sa kalia. 
aicu mavan a kinudan nua Cemas tua sika 1 gadaw. 

6-7“ula izua kalevelevan a patatukuda tua zalum i teku 
katua i vavaw!” kaya uta a Cemas a pazazekat, maitazua 
mapasusu. maitazua Cemas a gemati tua kalevelevan a 
patatukuda tua zalum i taivavaw katua i taiteku. 8azua 
sinipatatideq pinaka kalevelevan. cemalivat a qezemezemet, 
sa kalia. aicu mavan a sika 2 qadaw. 

“ula matevetevel a mapataita a zalum i taiteku tua 
kalevelevan, ula mapacun a qipu!” kaya Cemas a 
pazazekat, maitazua mapasusu. !%azua namapacun a gipu 
pinaka kadunangan, azua namapataita zalum pinaka lavek. 
paka nanguaq a Cemas tua ginati nimadu a kadunangan 
katua lavek. 1!“ula cemuvug a kemasi kadunangan a 
martimalimali a cemel katua kasiw, a mavan a venavat 
katua venangavangal!” kaya Cemas a pazazekat, maitazua 
mapasusu. !4sa kirimu a veneve a kemasi kadunangan a 
martimalimali a cemel katua kasiw. paka nanguaq a Cemas 
taicu a marka ginati nimadu. 13cemalivat a qezemezemet, sa 
kalia. aicu mavan a sika 3 a qadaw. 

14“q i kalevelevan ula izua marka telar a papartimali 
tua muqadadaw katua qezemezemet, a pukelang.tua cavil, 
tua qadaw, katua kalavevean kalazalangzangan kalauragan 
kalalaleqelan, '?saka patelar uta tua kadunangan a kemasi 
kalevelevan!” kaya Cemas a pazazekat, maitazua mapasusu. 
16pai gemati a Cemas tua telar a 2: a qadaw a kisan 
paqulaqula nu muqadadaw; katua qilas a paqulaqula nu 
gezemezemet. gemati uta tua marka vituqan. 17sa pizua- 
i i kalevelevan, a pagula tua kadunangan, 18a uri kilalaing 
(kemareng) tua kacauan nu muqadadaw nu qezemezemet, 
a papartimali tua qulalan katua namiseleman. paka 
nanguaq a Cemas tua qinati nimadu a telar. 1%cemalivat a 
qezemezemet, sa kalia. aicu mavan a sika 4 a qadaw. 

20“ula maudal a maka zalualum a martimalimali .a 
qemuzimuzip; ula maudal a marka gayagayam!” . aya 
pazazekat a Cemas. 21 qau gemati a Cemas tua gemuzimuzip 
a martimalimali, a maka zalualum, katua maka vavavavaw 
a marka qayaqayam. paka nanguaq a Cemas taicu a ginati 
nimadu a penulat. ?2kisenayan nua Cemas azua marka 
qemuzimuzip, sa pazazekati a maka zalualum a marka 
ciqaw tu maudal a pulingelinget tua lavek; sa pazazekati 
a marka qayaqayam tu maudal i kacauan. ?3cemalivat a 
qezemezemet, sa kalia. aicu mavan a sika 5 a qadaw. 

24“q 1 kadunangan ula maudal a martimalimali a 
qemuzimuzip, a paquziquzipen, a maka cemcemcemel katua 
marka gatuvituvi! kaya Cemas a pazazekat, maitazua 
mapasusu. *5 pai qatin nua Cemas a marka qemuzimuzip a 
penulat i kacauan. paka nanguaq a Cemas taicu a qinati 
nimadu a penulat.. 

26 pitaivilil taicu, qivu a Cemas a mayatucu: . 
pakiamaw iten tua ta kinakemudamudan a qemati tua 
uri nakiparu titen a caucau. uri ku pakarengen 
timadu tua marka ciqaw, tua marka qayaqayam, katua 
qemuzimuzip a paquziquzipen, a maka cemcemcemel, katua 
marka qatuvituvi a penulat,” aya. 27pai gemati anga 
Cemas tua caucau a uqalai katua vavayan a pakiamaw 

uri 


4 vingacan 1:28-2:8 


tua kinakemudamudan nimadu; ?8sa kisena-i tiamadu 
a mayatucu: “ula mun a pualak a pakaliaw, ula 
sepulingelinget a nu alak a nu taivilivilil tua i kacauan a 
palavak. ayatua ‘uri ku paparangezan mun tu kemareng 
tua marka ciqaw, qayaqayam katua marka gemuzimuzip a 
penulat. 29ku sinipadele anga mun tua martimalimali a lami 
katua vangal nua kasiw tu uri nu sika valut. 30qau a marka 
qemuzimuzip katua qayagayam a penulat, ku sinipadele 
anga tua .cemel katua veve nua kasiw,” kaya Cemas, 
maitazua mapasusu. 3!paka nanguaq aravac a Cemas tua 
marka qinati nimadu a mapacucun a penulat. cemalivat a 
qezemezemet, sa kalia. aicu mavan a sika 6 a qadaw. 

a qinati nua Cemas a kana nemanemanga i kalevelevan 
2 katua i kacauan, namagacuvung anga. 2ka sika 7 a 
gadaw, patezua a Cemas tua gemati, ayatua magacuvung 
anga a sengsengan nimadu. 3pai san nanguaqen nua Cemas 
azua sipaka 7 a gadaw, sa peneti a seman paravac; ayatua 
tuazua gadaw, mavan a ginacuvungan nua Cemas a gemati, 
sa patezua tua sengsengan. ‘aicu a sinivecik i maza, 
pasemalaw tua vingacan nua Cemas tua kalevelevan katua i 
kacauan. 


guma (puraveran) i idin. 

pai ka venqac’a Cemas tua kalevelevan katua kacauan, 
5a i kadunangan nekanan nu cemel katua kasiw, nekanan 
nu nacemuvuq a laceng, ayatua ini anan ka paqudali 
a kadunangan nua Cemas, saka nekanan nu caucau a 
qemuma; ®lakua izua zalum a cemevucevud i kadunangan, a 
temeveng tua qipu. 

7pitaivilil taicu, gemati anga a Cemas tua caucau a sema 
qipu, sa dapesi a papunasi a paka tua ngudus nimadu. pai 
valut anga azua caucau. 

8san qumain nua Cemas azua i pasa kacedas a 
kadunangan a pinaka i idin, sa pasazua-i a qinati nimadu 


(1) azua ‘caucaw’ katua ‘qipu’ aya kai, uri pasa mamaw a lingaw itua 
hiniberayan. 

a caucau. 9pacuvugen nimadu a martimalimali a kasiw 
a nguanguag, a venangavangal tua sanguag a kanen. 
a 1 vecekadan tua guma izua tagapuluan a kasiw a 
venangavangal tua sikavalualut. gau izua uta azua. kasiw 
a venangavangal tua makaya papucaguan tua caucau a 
papartimali tua nanguag katua nakuya. 10izua za mataita 
pana a namaka zua i idin, a pazaluzalum tazua quma. qau 
azua pana vaivaik a pasa taicasaw tua i idin, sa kavadavadai 
a masan 4 a pana. llazua masan 1 a pana pinaka 
pisun. aicu a pana nakipalingul tua kadunangan 1 pasa 
havila. 12azua kadunangan liaw a kakingan, katua namasan 
pazangal aravac a salulum a cemel, katua kaulayan a qata. 
I3azua sika masan 2 a pana pinaka gihun. aicu a pana 
nakipalingul tua kadunangan i pasa kus. !4azua sika masan 
3 a pana pinaka tigeris, aicu a pana vaivaik a maka tai 
kacedas tua i pasa asuria. azua sika masan 4 a pana pinaka 
yuperatis. 

15pasazuain i idin nua Cemas azua caucau, a ‘pakasen- 
gseng a pazazaw. 16 pazazekaten nua Cemas azua caucau a 
mayatucu: “a kana vangal nua kasiw a penulat i maza inika 
makuda su kanen. 1!7lakua mayangata a keman tua vangal 
nuazua kasiw a pinaka venangavangal tua makaya papu- 
caquan tua caucau a papartimali tua nanguaq katua nakuya. 
ayatua nu keman sun, tara macai sun tuazua qadaw,” ayain. 

18ka vilil anga, qivu a Cemas: “mika nanguaq a 
sepakacidil azua ugalai; saka uri gemati aken tua macidil 
a uri sedalep tu salad a pusalad taimadu,” aya. 19pai 
a Cemas sema qipu a qemati tua marka qemuzimuzip 
katua gayaqayam, sa ciuri a pasa taiqayaw tazua caucau, 
tua sipapungadanan nua caucau tua marka qemuzimuzip a 
penulat. 2%pinapungadanan anga nazua caucau a marka 
qayaqayam katua qemuzimuzip a penulat. lakua neka nuka 
ita a nasedalep a masan salad nimadu. 

2lpai pakataqgeden nua Cemas azua caucau. ka 
nasekataged anga timadu, alapan timadu nua Cemas tua 
viduat a semu ita, sa lenguaqi a pacikel a vutul nua 

kinacavacavan. 22qau gatin nua Cemas a papere vavayan 
azua viduat, sa ciuri a pasa taiqayaw tua ugalai. 23manu 
qivu azua uqalai: 

“aicu paqulid tu ku sika tadalan, 

a ku cugelal, a ku vutul a paqulid. 

uri ku papungadanan timadu tu vavayan, 

ayatua timadu kinasi tua kinacavacavan nua uqalai a 

qemati,” aya.2) 

24manasika a uqalai kitukuda tua kama katua kina, sa 
katevel katua cekel a vavayan, saka azua ma 2 masan 1 
anga a kinacavacavan. : 

25 azua marcekel namalivunai, lakua inika namasiaq. 


pinasulivayan nua caucau tua pazazekat na Cemas 
pai a qatuvi tala maligilan anga tua qinati nua Cemas 

3 a qemuzimuzip a penulat. ti qatuvi kivadaq tua vavayan 
a mayatucu: “maya keman tua vangal nua kana kasiw anga 
i maza, aki naya Cemas a paqulid a pazazekat tanumun?” 
aya. i 

2tevelain ni vavayan: “a marka vangal nua marka kasiw 
imaza inika makuda a nia kanen. 3lakua amin a vangal 
nazua taqapuluan a kasiw a i vecekadan tusa quma a inika 
nanguaq a nia kanen. kumali ta kidadas tazua kasiw inika 
selaing a Cemas, saka ki siayanga keman tua vangal. nu 
inika men a kipalaing, ki men a macai,” ayain. 

4temvela ti qatuvi: “inika paqulid azua kai, inika mun a 
uri macai. Ya siniqaqivu nua Cemas a mayatazua, kemlang 
timadu tu nu keman mun tazua vangal, uri maru Cemas 
anga mun a macaqu a papartimali tua nanguaq katua 
nakuya,” aya. 

6ka pacun azua vavayan tua vangal nazua kasiw tu 
nateminglai aravac, saka makaya papucaquan, manu kemasi 
varung timadu a salinga. pai sa cempis tua vangal a keman, 


(2) azua 'ugalai' katua ‘vavayan’ aya kai, uri pasa mamaw a lingaw 
itua hiniberayan. 

sa pava-i uta a cekel a ugalai. manu keman uta timadu 
tazua vangal. “manu ka keman tiamadu, mepuvarung sa 
kelang tu namalivunai tiamadu. pai malap anga tiamadu 
tua asaw nua kasiw a iciziku, sa kasengsengi a seman kun 
(tuvil), a kipaselem tua kinacavacavan. 

Ska uri masulem anga, lemangda tiamadu tu daravaravac 
a Cemas a maka tua guma. kirimu tiamadu a kigila a 
sema tua kasikasiw. 9pai temautaw a Cemas tazua ugalai a 
mayatucu: “izainu sun?” ayain. | 

10temvela timadu: “lemangda ken tu daravaravac sun i 
maza tusa quma. marekut aken, sa ku kigila; ayatua 
namalivunai aken,” aya. 

ll manu qivu a Cemas a mayatucu: “tima napasemalaw 
tanusun tu namalivunai sun? manu nakeman anga sun tua 
vangal nazua kasiw a inika ku siniselaing tu su kanen?” 
ayain. 

l2temvela azua uqalai: “pakanan aken nua su 
sinipapusalad tanuaken a vavayan, mana ku sinikan,” aya. 

13pai kivadaqan nua Cemas azua vavayan a mayatucu: 
“aku sun a maitazua?” ayain. ; 

tevelain ni vavayan: “ligilen aken nua qatuvi, mana ku 
sinikan,” aya. 


pinapapenetan nua Cemas tua caucau katua qatuvi. 


l4qaqivuin nua Cemas a qatuvi: “uri ku patavungen sun 
tua su kinudan. amin sun sakamaya a uri makuyac tua kana 
qemuzimuzip anga a penulat. kemasi tucu uri sema tial 
anga sun a vaik, saka uri keman sun tua qipu a pate macai. 
l5tisun katua vavayan uri masasan vilil mun; a taivilivilil 
nua vavayan katua su taivilivilil uri mavavutu uta. uri 
peteqen a su qulu nimadu; qau uri su kacen timadu a pi 
kuzkuzan,” ayain. 

16qaqivuin ti vavayan nua Cemas: “uri kilutud sun a 
kiqazal tua su tinavang katua su pualak. kumali ta uri 

selapai sun aravac, uri natenglai sun aravac tua su cekel; 
saka uri kipalaing sun taimadu,” ayain. 

17 qaqivuin uta nua Cemas azua ugalai: “pai nakilaing sun 
tua kai nua su cekel, a keman tua vangal nua kasiw a 
inika ku siniselaing tu su kanen. manasika uri makuyac a 
kadunangan a masa su kinudan. saka tucu a i kacauan sun, 
uri mazelizeli sun tu qadavanga tua uri su sikavalut. 18a su 
quma uri cuvugan nua lalede katua marka cemel. uri keman 
sun tua marka laceng a nacemuvug i kavuavuan. 19nu 
mazengzeng sun, ki izua su kanen. uri mazeli sun a pate 
macai sun, sa su kicepeliw a mere qipu. ayatua ginati sun a 
sema qipu, manasika uri cemikel sun a mere qipu,” aya. 

20 papungadanan ni adam?) a cekel a paka ti iva,2) ayatua 
timadu namasan kina tua nacaucau anga i kacauan a 
mapulat. #1 seman kava a Cemas tua qalic nua qemuzimuzip, 
sa pakavan tai adam katua cekel. 


sauin i din ti adam kati i iva. 

22 Ki vilil anga, givu a Cemas: “azua caucau namayanga 
tanuiten a macagu a papartimali tua nanguag katua nakuya; 
saka uri nakuya uta nu keman anan tiamadu tua vangal 
nua kasiw a sikavalualut sa valut a pate palalaut,” aya. 
23pai sauin anga timadu nua Cemas a kemasi i idin, sa 
pakasengsengani timadu tu qemuma tua kadunangan, a 
mavan a kinasizuan a gemati taimadu. 24ka sinau anga nua 
Cemas azua caucau, pakizangan nua Cemas tua kirubim() 
katua maru sapui a takit a penalingulan a kemareng, tua 
inika sika liadetan nua caucau tazua kasiw a venangavangal 
tua sika valualut. 

(D) aicu a adam aya ngadan, caucau aya patarevan. (2) aicu a iva 
katua nasi aya kai, uri pasa mamaw a lingaw itua hiniberayan. 


(3) kirubim nu aya, pinaka rukarekareng tua kakaizuan nua Cemas, 
saka sinipukelang ta garang nua Cemas. 


Fp Se GC Bd See AS 
ITE Boe ir Ga Ja HH ke BEO 
Fay hh EnA F F071 35 
Paiwan New Testament & 
Shorter Old Testament 
PW63PT-227T-6,000 Copies 


The Bible Society in the R.O.C. (TAIWAN) 


Printed in TAIWAN 
1993 


